
LIETUVOS AKLŲJŲ IR SILPNAREGIŲ SĄJUNGA

Asociacija, Labdarių g. 7/11, 01120 Vilnius, Lietuva, tel. (8 5)  262 4866, el. p. centras@lass.lt. 

Duomenys kaupiami ir saugomi Juridinių asmenų registre, kodas 190650319

TARYBOS SPRENDIMAS

DĖL LIETUVOS AKLŲJŲ IR SILPNAREGIŲ SĄJUNGOS 

XXIX ATASKAITINIO-RINKIMINIO SUVAŽIAVIMO SUŠAUKIMO

2017 m. gruodžio 20 d. Nr. 1-98
Vilnius


Lietuvos aklųjų ir silpnaregių sąjungos taryba, vadovaudamasi LASS įstatais,

n u s p r e n d ž i a:

1. Remiantis LASS įstatų 34 ir 41.3 punktais, sušaukti XXIX Lietuvos aklųjų ir silpnaregių sąjungos ataskaitinį-rinkiminį suvažiavimą (toliau – Suvažiavimą) 2018 m. gegužės 29-30 dienomis Vilniuje ir patvirtinti tokią preliminarią jo darbotvarkę: 

1.1. LASS 2017 m. veiklos ataskaita ir metinių finansinių ataskaitų rinkinys, jų svarstymas ir tvirtinimas.

1.2. LASS revizijos komisijos ataskaita už 2017 metus, jos svarstymas ir tvirtinimas.

1.3. LASS pirmininko ir jo pavaduotojo rinkimai.

1.4. LASS Tarybos rinkimai. 

1.5. LASS revizijos komisijos rinkimai. 

1.6. LASS veiklos krypčių svarstymas ir tvirtinimas.

1.7. Suvažiavimo rezoliucijų, kreipimųsi svarstymas ir tvirtinimas.

1.8. Suvažiavimo sprendimų priėmimas. 

2. Remiantis LASS įstatų 38 punktu, ne vėliau kaip prieš tris metus į LASS įstoję, regos negalią turintys, asmenys, norintys iškelti savo kandidatūras į LASS Tarybą ar / ir LASS Tarybos pirmininko pareigoms, turi apie tai raštu pranešti LASS Tarybai (adresu Labdarių g. 7/11, 01120 Vilnius) ne vėliau kaip iki 2018 m. balandžio 29 d. LASS narys, pranešdamas LASS Tarybai apie savo kandidatūros LASS pirmininko pareigoms kėlimą, pranešime turi pasiūlyti ir savo pavaduotojo, kuriuo gali būti tik regos negalią turintis LASS narys fizinis asmuo, priimtas į LASS ne vėliau kaip prieš tris metus, kandidatūrą bei pateikti šio asmens raštišką sutikimą. 

3. Įpareigoti LASS regionų aklųjų centrų direktorius, LASS miestų ir rajonų filialų pirmininkus, LASS internetinės svetainės administratorių išplatinti šį sprendimą LASS nariams. 

Tarybos pirmininkas

